ไอเอ็นจีชูLTFRMF ย้อนหลัง5ปีกำไรหรู
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ไอเอ็นจี เชื่อเงินไหลเข้า LTFRMF ปีนี้ไม่น้อยกว่าปีก่อน ชู 2 กองทุนคว้าแชมป์ 5 ปี
นายต่อ อินทวิวัฒน์ ผู้ช่วยกรรมการผู้จัดการ ฝ่ายธุรกิจกองทุนและที่ปรึกษาการลงทุน บริษัทหลักทรัพย์จัดการกองทุน (บลจ.) ไอเอ็นจี (ประเทศไทย) เปิดเผยว่า แม้ดัชนีหุ้นปีนี้จะปรับตัวขึ้นอยู่ในระดับที่สูง ทำให้นักลงทุนกังวลต้นทุนในการลงทุนที่สูงขึ้น แต่แต่เมื่อหักกลบกับสิทธิประโยชน์ในการลดหย่อนภาษี ประกอบกับการลงทุนในกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF)เป็นการลงทุนระยะยาวเชื่อว่านักลงทุนจะได้รับสิทธิประโยชน์มากกว่า ซึ่งรวมถึงผลตอบแทนที่จะได้ในอนาคต
หลังจากอัตราดอกเบี้ยนโยบายเพิ่มขึ้นอีก 0.25% เป็น 2.00% ส่งผลให้เม็ดเงินลงทุนจากต่างชาติไหลเข้ามาลงทุนในไทยต่อเนื่อง ซึ่งตลาดหุ้นไทยก็ได้รับอานิสงส์เช่นกัน รวมทั้งเม็ดเงินไหลเข้าลงทุนในกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) ซึ่งโดยปกติจะคึกคักในช่วง 2 สัปดาห์สุดท้ายก่อนสิ้นปี ทำให้ตลาดหุ้นไทยได้รับแรงหนุน
“เรายังเชื่อว่าเงินลงทุนใหม่ที่จะไหลเข้ามาลงทุนในกองทุนประหยัดภาษีในปีนี้คงไม่น้อยกว่าปีก่อน และปกติจะคึกคักในช่วง 2 สัปดาห์สุดท้ายก่อนสิ้นปี ทำให้ตลาดหุ้นได้รับแรงหนุนช่วงเดือนสุดท้ายของทุกปี แม้ว่าปีนี้ดัชนีราคาหุ้นจะอยู่ที่ระดับค่อนข้างสูง ทำให้นักลงทุนอาจกังวลเรื่องต้นทุนในการลงทุนที่สูงขึ้น แต่เมื่อหักกลบกับสิทธิประโยชน์ในการลดหย่อนภาษี ประกอบกับเป็นการลงทุนระยะยาว เชื่อว่านักลงทุนที่ลงทุนจะได้รับสิทธิประโยชน์มากกว่า ซึ่งรวมถึงผลตอบแทนที่จะได้ในอนาคต” นายต่อ กล่าว
ปัจจัยที่นักลงทุนใช้ในการพิจารณาตัดสินใจลงทุนในกองทุน LTF และ RMF ส่วนใหญ่จะใช้ผลการดำเนินงานของแต่ละกองทุน โดยเฉพาะผลการดำเนินงานในระยะยาวเป็นปัจจัยหลัก บริษัทจึงนำเสนอกองทุนเปิด ไอเอ็นจี ไทย บรรษัทภิบาล หุ้นระยะยาว มีผลตอบแทนในช่วง 5 ปีที่ผ่านมาเฉลี่ยที่ 19.38% ต่อปี สูงเป็นอันดับที่ 1 สำหรับกองทุน LTFขณะที่ดัชนีหุ้นเพิ่มเพียง 8.52% ต่อปี ขณะที่ผลตอบแทนนับจากต้นปี 2553 อยู่ที่ 46.37% ขณะที่ดัชนีหุ้นให้ผลตอบแทน 36.84% จัดโดยบริษัท มอร์นิ่งสตาร์ ประเทศไทย ณ วันที่ 30 พ.ย. 2553
ขณะที่กองทุน RMF ที่ลงทุนในหุ้น ได้แก่ กองทุนเปิด ไอเอ็นจี ไทย หุ้นทุน เพื่อการเลี้ยงชีพ ให้ผลตอบแทนย้อนหลัง 5 ปี เฉลี่ย 17.60% ต่อปี สูงสุดเป็นอันดับที่ 1
สำหรับกองทุน RMF ที่มีนโยบายลงทุนในหุ้นที่มีผลการดำเนินงานดีที่สุดเฉลี่ยย้อนหลัง 5 ปี ใน
ขณะที่ผลตอบแทนนับจากต้นปี 2553 อยู่ที่ 42.35%
เช่นกัน